kardosdrur/scandi-wiki huggingface dataset:
Chandelier

"Chandelier" er en sang af den australske musiker Sia fra hendes sjette studiealbum, 1000 Forms of Fear (2014). Sangen er skrevet af Sia og Jesse Shatkin og produceret af Shatkin og Greg Kurstin. Sangen blev udgivet den 17. marts 2014 som første single fra albummet. Det er en electropopsang, og byder på påvirkninger fra electronica, R&B og reggae. Lyrisk har sangen en melankolsk tema med nærmere oplysninger om demoralisering og rationalisering af alkoholisme gennem den typiske tankegang af en "festpige".

Efter sin udgivelse har "Chandelier" overvejende fået positive anmeldelser fra musikkritikere, der roste Sias sangskrivning og hendes vokal. Kommercielt har den været i top fem på hitlisterne i lande som Australien, Italien, Norge, Polen, New Zealand og Storbritannien. På den amerikanske Billboard Hot 100, har sangen toppet som nummer 8, som blev Sias første top ti single, som den ledende kunstner på hitlisten. Sporet blev certificeret tredobbelt platin af Australian Recording Industry Association (ARIA) og platin med Recorded Music NZ (RMNZ).

Musikvideoen til sangen blev instrueret af Sia og Daniel Askill, mens den blev koreograferet af Ryan Heffington. Den er med Maddie Ziegler, en ung danser, der udfører koreografien. Til støtte for singlen og 1000 Forms of Fear optrådte Sia med "Chandelier" på The Ellen DeGeneres Show, Late Night with Seth Meyers og Jimmy Kimmel Live! med Ziegler som danser. Sia sang også sangen på Dancing With The Stars ledsaget af danserne Ziegler og Allison Holker.

Eksterne henvisninger 
 

Singler fra 2014
Sange fra 2014
Sange af Sia Furler
Hans Günther Stumpe

Hans Günther Hermann Stumpe (født 1936) er en tysk købmand og morder fra Wolfsburg, der 17. december 1986 ved retten i Braunschweig idømtes livsvarigt fængsel for mordet på den 37-årige damefrisør og prostituerede Helga Casu, som han i august 1985 myrdede i sommerhuset Delfinvej 30 i Nørre Vorupør i Thy, hvorefter han parterede og bortskaffede liget.

Opklaringen tog sin begyndelse, da to jægere på andejagt den 1. september 1985 fandt et afskåret ben fra et parteret kvindelig i Roddenbjerg Sø  midt mellem de større Ørum Sø og Flade Sø tæt ved Vestervig i Thy. I de følgende dage fandtes de resterende lemmer og torsoen i søerne, bortset fra hovedet og hænderne, som aldrig fandtes.

Kriminalpolitiet med bistand fra Rigspolitiets rejsehold indså hurtigt, at den myrdede kvindes identitet skulle søges blandt de mange tyske turister, som besøger sommerhusområderne ved vestkysten, da ingen danskere var savnet.
I samarbejde med tysk politi og omtale i tysk tv, samt hjælp fra vidner i sommerhusområderne, kom politiet hurtigt på sporet af den efterlyste Helga Casu fra Braunschweig, som var taget på hemmelig ferie i Thy med sin 49-årige forretningspartner Hans Günther Stumpe, som 9. oktober 1985 blev anholdt i Tyskland, sigtet for mordet på Helga Casu og den brutale partering af liget.

Mordet blev i 2002 omtalt i DR's kriminalserie Rejseholdet, og i 2009 har Diana Hjulgaard produceret en video om mordet.

Eksterne links 
 Et næsten perfekt drab, Politimuseet
 Det perfekte mord - video af Diana Hjulgaard 2009.   
 Drabssager - 1985  - drabssageridanmark.beboer2650.dk
 Stumpemordet i Thy - TV Midt/Vest
 Kuriosa über Vorupør - novasol.de
 Hans Günther Hermann Stumpe - forum.vorupoer.info
 Parteret levende - Ekstra Bladet 14. januar 2002
 Rejseholdets historie, af Frederik Strand og Ove Kryger Rasmussen (2014). 

Mordere fra Tyskland
Livstidsdømte fra Danmark
The X Factor (Storbritannien, sæson 3)

Den anden sæson af The X Factor. Kate Thornton vendte tilbage som vært, mens Ben Shephard vendte tilbage som vært af The Xtra Factor. Dommertrioen bestod af de samme tre fra de sidste to sæsoner: Louis Walsh, Sharon Osbourne og Simon Cowell. Paula Abdul var gæstdommer ved auditions i London. Vinderen var Leona Lewis. 

Efter auditions blev nummeret af deltagere skåret ned i hver kategori og hver dommer fik en af de tre kategorier. Louis Walsh fik grupperne, Sharon Osbourne fik dem over 25 og ældre og Simon Cowell fik de unge (16-24). 
The X Factor (Storbritannien)
The X Factor (Storbritannien, sæson 4)

Den fjerde sæson af The X Factor havde premiere og afslutning i 2007. Kate Thornton stoppede som vært og blev erstattet af Dermot O'Leary, mens Ben Shephard blev erstattet som vært i The Xtra Factor af Fearne Cotton. Louis Walsh, Sharon Osbourne og Simon Cowell vendte tilbage som dommere, mens Dannii Minogue blev tilføjet til dommertrioen. Louis Walsh havde tidligere været fjernet som dommer og var ikke til stede ved auditions i London, hvor han blev afløst af Brian Friedman. Vinderen var Leon Jackson.

Auditions fandt sted i London, Manchester, Birmingham, Sheffield, Glasgow, Cardiff og Belfast. Louis Walsh fik deltagerne over 25, Sharon Osbourne fik pigerne (14-25), Dannii Minogue fik drengene (14-25) og Simon Cowell fik grupperne.
The X Factor (Storbritannien)
Gola Dzierżoniowska slot

Gola Dzierżoniowska slot er et slot i Polen. Det blev bygget i sidste halvdel af 1500-tallet i byen Gola Dzierżoniowska i Voivodskabet Województwo dolnośląskie i den sydvestlige del af landet.

Slotte i Polen
Xbox Game Studios

Xbox Game Studios (tidligere Microsoft Game Studios) er navnet på Microsofts division til udvikling og produktion af spil til Xbox, Xbox 360, Xbox One, Games for Windows, Steam, Windows Store og Windows Phone. Divisionen blev oprettet i 2002 under navnet Microsoft Game Studios, i forbindelse med lanceringen af spillekonsollen Xbox. Microsoft Studios fungerer både som udvikler af egne spil, såvel som udgiver af tredjepartstitler.

Etableret i 2002
Computerspilsvirksomheder fra USA
Studios
EUMETNET

EUMETNET (European National Meteorological Services) er en organisation bestående af europæiske meteorologiske institutter. Organisationen blev grundlagt i 1995 som et uformelt netværk, og derefter blev un Groupement d'intérêt économique (GIE) i 2009. Eumetnet har sit hovedkvarter i Bruxelles. 

I begyndelsen af 2014 Eumetnet havde 31 medlemmer.

Eksterne kilder/henvisninger 

Meteorologi
Internationale organisationer
Sommer i Sunny Beach

Sommer i Sunny Beach var et reality-program på TV 3. Programmet blev sendt første gang i 2010-12 og følger en række gæster, bartendere og guider, der bruger sommerferien på at arbejde og feste i feriebyen Sunny Beach i Bulgarien. 

Programmet følger bl.a. de ansatte og gæsterne på det dansk-ejede diskotek Den Glade Viking og følge af flere omgange en gruppe af unge danskere, der tager til Bulgarien for at deltage i et bartenderkursus. 

Sommer i Sunny Beach har medvirket til at gøre flere af programmets deltagere kendte i Danmark, herunder Mark 'Flotte Fyr' Hansen og Maria Hylleberg.

Programmet havde tre sæsoner, der blev optaget i sommerferierne 2010, 2011 og 2012. Programmet har flere gange været genudsendt på TV 3.

TV3-programmer
Realityshows fra Danmark
Danske tv-serier fra 2010'erne
Indiepop

Indiepop er en slags popmusik, hvor indie er forkortelse af independent. Benævnelsen kommer fra Storbritannien, hvor et stort antal små, uafhængige pladeselskaber voksede frem under og efter punk- og reggae-årene i 1970'erne. Indiepop adskiller sig fra indierock ved, at den er mere melodisk, mindre skarp - og relativ angst-fri.

Eksempler på Indiepopgrupper 
 The Tough Alliance
 Echosmith
 Owl City
 Oasis
 Broder Daniel
 Belle & Sebastian
 Billie the Vision and the Dancers
 Imagine Dragons
 Camera Obscura
 Enon
 jj
 Komeda
 of Montreal
 Operator Please
 Popsicle
 Soko
 Rebecca & Fiona
 Fun
 The Smiths
 Stereolab
 Shout Out Louds
 Those Dancing Days
 Lasse Lindh
 Of Monsters and Men
 Bastille
 To Kill A King
 The Pains of Being Pure at Heart

Kilder/referencer

Se også 
 Alternative
 Indiepunk
 Indierock
 Postpunk
 Shoegazing
 Tweepop

Popmusik
Frederic Edwin Church

Frederick Edwin Church (født 4. maj 1826 i Hartford, død 7. april 1900 i New York) var en nordamerikansk landskabsmaler.

Church blev elev af Thomas Cole. Hans kunst har fundet et uudtømmeligt stof i Amerikas mægtige, mangeartede og uberørte natur, som Church fik lejlighed til at studere ved udstrakte rejser. Det var de store natureffekter, der især drog ham. Til hans tidligste arbejder hører West Rock ved New Haven, Optrækkende Storm, Aften efter stormen. Resultaterne af rejser i Sydamerika (1853 og 1857) var effektfulde arbejder som Ny-Granadas bjergkæde, Andesbjergenes hjerte med den storslåede lysvirkning (1859), Cotopaxi (1862) og Chimborazo (1864). Fra tropiske egne søgte han mod nord, helt op til Labrador, og skabte Isbjergene, der vakte stor beundring på udstillingen i London 1863. En rejse (1868) til Europa og Orienten har givet anledning til arbejder som billederne fra Parthenon, Damaskus, Jerusalem og fjeldtemplet Al Khazneh i Petra.

Galleri

Galleri af Churchs malerier af Cotopaxi

Eksterne henvisninger og kilder 
 

Malere fra USA
Amerikanere i 1800-tallet
Keith Flint

Keith Charles Flint (17. september 19694. marts 2019) var en engelsk sanger, sangskriver og danser, der bedst var kendt som forsanger i Electronica/big beat-bandet The Prodigy, som han var med til at danne i 1990.

Død 
Den 4. marts 2019, efter bekymringer for hans helbred, blev politiet kaldt ud til Flints hjem, hvor han blev fundet død. Politiet behandlede ikke hans død som mistænkelig.

Referencer

Eksterne henvisninger 
 

Sangere fra England
Musikere fra England
Personer der har begået selvmord
CSS Shenandoah

CSS Shenandoah, tidligere Sea King, var en fuldrigger med stålramme og teakplanker med supplerende dampkraft, der var under kommando af kommandør i Amerikas Konfødererede Staters flåde James Waddell fra North Carolina, der inden den amerikanske borgerkrig havde gjort tjeneste i USA’s flåde.

CSS Shenandoah var siden sin indsættelse i tjeneste den 17. august 1863 et af de mest frygtede sydstatsskibe i den maritime handelskrig. 6. november 1865 sejlede skibet ind i Liverpool og overgav sig til de britiske myndigheder, og hendes flag var det sidste sydstatsflag, der blev strøget.

I de 12½ måneder, hvor CSS Shenandoah angreb handelsskibe, opbragte eller sænkede hun 38 af Nordstaternes handelsskibe, primært hvalfangere.

Historie 
CSS Shenandoah blev bygget i Skotland som et handelsskib, men blev købt af Sydstaterne i 1864 for at blive ombygget til en bevæbnet krydser med henblik på at angribe Unionens handelsskibe. Hun sejlede fra London den 8. oktober 1864 som Sea King. Hun mødtes med damperen Laurel ved Funchal i Madeira, hvor hun blev omdannet til et krigsskib. Herefter sejlede hun syd om Afrika mod Australien. I det Indiske Ocean og på vej til Australien angreb hun en række handelsskibe. Hun lagde til i Melbourne og fortsatte sine angreb på skibe i Stillehavet.

CSS Shenandoah var baseret i Liverpool i England. Ved afslutningen af borgerkrigen vendte hun tilbage til Liverpool, hvor kommandør Waddell overgav skibet til Storbritannien. Besætningen var ikke omfattet af den amnesti, der var ydet til sydstatsfolk, og besætningen risikerede derfor at blive hængt som pirater, hvis de anløb en amerikansk havn.

Skibet blev efterfølgende overgivet til USA, der solgte hende til Sultanen af Zanzibar, Majid bin Said af Zanzibar, der opkaldte hende efter sig selv, El Majidi. Under en storm i 1872 gik hun på grund og blev alvorligt skadet.

USA anlagde senere sag mod Storbritannien, idet skibet havde været indregistreret i Storbritannien (de såkaldte Alabama Claims) og modtog et betydeligt beløb i erstatning.

Litteratur 
 Baldwin, John, Last Flag Down: The Epic Journey of the Last Confederate Warship, Crown Publishers, 2007, , Random House, Incorporated, 2007, 
 Chaffin, Tom, Sea of Gray: The Around-the-World Odyssey of the Confederate Raider Shenandoah, Hill and Wang/Farrar, Straus and Giroux, 2006. 
 Schooler, Lynn, The Last Shot: The Incredible Story of the CSS Shenandoah and the True Conclusion of the Civil War, HarperCollins, 2005. 
 United States Government Printing Office, Official Records of the Union and Confederate Navies in the War of the Rebellion, United States Naval War Records Office, United States Office of Naval Records and Library, 1894

Noter

Eksterne henvisninger 

Krigsskibe
Amerikanske borgerkrig
Amerikas Konfødererede Stater
Hank Green

William Henry "Hank" Green II (født 5. maj 1980 Birmingham, Alabama), er en amerikansk singer-songwriter, videoblogger, delejer af pladeselskabet DFTBA Records og grundlægger af hjemmesiden Eco Geek, og kendt for YouTubekanalen Vlogbrothers, som han har sammen med sin bror John Green Sammen med sin bror har han også grundlagt VidCon, som er verdens største videokonference.

I september 2018 udkom han med sin debutroman Et fuldstændig fantastisk fænomen (originaltitel An Absolutely Remarkable Thing), og efterfølgeren A Beautifully Foolish Endeavor blev udgivet den 7. juli 2020.

Karriere 
Sammen med sin bror John startede han projektet "Brotherhood 2.0" hvor de bestemte sig for at droppe tekstbaseret kommunikation gennem hele 2007. I stedet skiftedes de til hver dag til at lave en videoblog, som blev lagt ud på YouTube og på deres websted. Deres videoblogge blev til en massiv succes på Youtube, og slog for alvor igennem da Hank, i forbindelse med den kommende udgivelsen af Harry Potter og Dødsregalierne, lagde en sang ud, som han havde skrevet kaldet "Accio Deathly Hallows". Denne sang blev "featured", altså promoveret, på Youtubes forside og fik på kort tid mange hundrede tusinde hits, hvilket førte til en stor øgning i såkaldte abonnenter.
Efter successen med Brotherhood 2.0 valgte brødrene at fortsætte med deres videoblog, men de lægger ikke længere videoer ud hver dag. Deres vlog drives nu med et format, hvor der kommer nye videoer mandag, onsdag og fredag hver uge.

Han er også involveret i adskillige andre YouTube-kanaler, inklusive Crash Course, SciShow, The Lizzie Bennet Diaries, The Brain Scoop, Animal Wonders, SciShow Space, hankschannel, GamesWithHank and Sexplanations.

Privatliv 
Den 19. maj 2023 annoncerede Green, at han var blevet diagnosticeret med Hodgkins lymfom, en type kræft, der påvirker lymfesystemet. Han modtog kondolencer fra præsident Joe Biden og NASA administrator Bill Nelson.

Diskografi

Albums 
 So Jokes (2008)
 This Machine Pwns n00bs (2009)
 Ellen Hardcastle  (2011)
  Incongruent  (2014) (sammen med The Perfect Strangers)

Livealbums 
 I'm So Bad at This: Live! (2009)
 Tour de Nerdfighting  (2012)

EP'er 
 Thinking About Christmas Songs (2013) (kun tilgængelig igennem P4A 2013)

Gæsteoptrædender 
 Wrock for Darfur (2008)
 DFTBA Records, Volume One (2009)
 C4N'7 R3M1X35 (2010)
 DFTBA Records, Volume Two (2010)
 DFTBA Records, Volume Three (2012)

Bibliografi 
 Et fuldstændig fantastisk fænomen (2018)
 A Beautifully Foolish Endeavor (2020)

Referencer 

Personer fra Birmingham (Alabama)
Musikere fra USA
Podcastere fra USA
Romanforfattere fra USA
Kristian Djurhuus

Kristian Djurhuus (12. februar 1895 i Tórshavn - 20. november 1984 i Trongisvágur) var en færøsk embedsmand, sysselmand og politiker (Sambandsflokkurin). Han var lagtingsmedlem i 34 år, minister to gange og Færøernes lagmand i to omgange. Djurhuus var aldrig partiformand, og havde Johan Poulsen som en vigtig medspiller gennem hele sin karriere. Djurhuus gjorde en betydelig indsats for at fremme gensidig forståelse mellem Danmark og Færøerne, og denne betød meget for, at Hjemmestyreloven af 1948 kunne fungere.

Referencer

Eksterne henvisninger 
 Løgtingið 150 – Hátíðarrit, bind 2 (2002), s. 273. (Logting.fo Løgtingssøgan (PDF) )

Lagmænd fra Færøerne
Lagtingsmedlemmer fra Færøerne
Fiskeriministre fra Færøerne
Sysselmænd fra Færøerne
Personer fra Thorshavn
Politikere fra Sambandsflokkurin
Ministre uden portefølje fra Færøerne
Tak for din Daad

"Tak for din Daad" er en dansk sang, der er tilegnet 1. Regiment, også kaldet Danske Livregiment, d. 6. marts 1864, for deres indsats ved slaget ved Sankelmark 6. februar 1864.

Teksten er skrevet af  Peter Hansen og musik Kantor Niels Peter Hillebrandt.

Sange fra Danmark
Kvalifikation til Eliteserien i ishockey 1990-91

Kvalifikationen til Eliteserien i ishockey 1990-91 var en turnering, hvor tre hold spillede om to ledige pladser i Eliteserien i ishockey 1990-91. Turneringen blev spillet i perioden 22. februar - 8. marts 1990, og den havde deltagelse af nr. 6 og 7 fra Eliteserien i 1989-90, Esbjerg IK og AaB, samt nr. 2 fra 1. division i 1989-90, IK Skovbakken. De tre hold spillede en dobbeltturnering alle-mod-alle, hvilket gav fire kampe til hvert hold.

Turneringen skulle egentlig også have haft deltagelse af KSF, der var sluttet på tredjepladsen i 1. division i 1989-90, men københavnerklubben meldte  af økonomiske årsager afbud til kvalifikationsspillet, og der blev ikke udpeget nogen reserve for KSF.

Resultatet blev, at de to Eliteserie-hold sikrede sig endnu en sæson i Eliteserien.

Kilder / eksterne henvisninger 
 Politiken, 19. februar - 9. marts 1990

Noter 

Ishockey i 1990
Ishockey i Danmark
Peter Bogstad Mandel

Peter Bogstad Mandel (9. maj 1924 – 25. februar 1945) var handelsgymnasieelev, medlem af den danske modstandsbevægelse og blev dræbt af den tyske besættelsesmagt.

Biografi 

Peter Bogstad Mandel blev født 9. maj 1924 som første barn af assistent Carl Leonhard Bogstad Mandel og hustru Aase Nicoline f. Kihl, og døbt i Mariendals Kirke 15. juli samme år.

I 1930 boede han med sine forældre i deres lejlighed på Dronning Olgasvej 39-2, Frederiksberg, hans far forsørgede familjen som kontorchef i Magasin du Nord.

I 1939 blev Mandel konfirmeret i Mariendals Kirke første søndag efter påske.

Den 25. februar 1945 blev Mandel dræbt i tysk varetægt på Nyelandsvej Lazaret, Frederiksberg Hospital.

Efter hans død 

Efter befrielsen blev Mandels jordiske rester opgravet ved Ryvangen og ført til Retsmedicinsk institut.

Den 7. juli 1945 blev der holdt en jordpåkastelse i Mariendals Kirke, hvor han var blevet døbt og konfirmeret.

Den 29. august 1945 blev Mandel sammen med 105 andre ofre for besættelsen begravet i den mindelund i Ryvangen, der var anlagt ved henrettelses- og begravelsespladsen hvor hans jordiske rester blev fundet. Biskop Hans Fuglsang-Damgaard ledede den stort anlagte begravelse med deltagelse af kongehuset, regeringen og repræsentanter fra modstandsbevægelsen.

Kilder 

Modstandsfolk fra Danmark
Personer fra Danmark myrdet af Nazi-Tyskland
1. division i ishockey 1989-90

1. division i ishockey 1989-90 var den næstbedste række i dansk ishockey i sæsonen 1989-90. Turneringen havde deltagelse af seks hold, som spillede en firdobbelt-turnering alle-mod-alle, hvilket gav 20 kampe til hvert hold.

Vinderen af turneringen, Rungsted IK, rykkede direkte op i Eliteserien, mens holdene, der sluttede på anden- eller tredjepladsen, IK Skovbakken og KSF skulle spille kvalifikation mod nr. 6 og 7 fra Eliteserien om de sidste to pladser i den efterfølgende sæson i Eliteserien. KSF måtte imidlertid af økonomiske årsager melde afbud til kvalifikationsspillet, og IK Skovbakken formåede ikke at spille sig til en plads i Eliteserien.

Verdens hurtigste ishockeymål blev scoret den 14. januar 1990 af Per "Busser" Olsen fra Rungsted IK i hjemmekampen mod Odense IK. Kjeld Pedersen vandt kampens første faceoff, så pucken gled ud i højre side af banen til Olsen, der med det samme skød på mål, og pucken røg i nettet bag Odense-keeperen med blot 2 sekunder på kampuret. Rekorden blev året efter indskrevet i Guinness Rekordbog.

Resultater og stillinger 

De syv hold spillede en firdobbelt-turnering alle-mod-alle, hvilket gav 20 kampe til hvert hold.

Kilder / eksterne henvisninger 
 Politiken 16., 23. og 30. oktober, 6., 13., 20. og 27. november, 4. og 11. december 1989, 8., 15., 22. og 29. januar, 5., 12. og 19. februar 1990.

Noter 

1989-90
Ishockey i 1989
Ishockey i 1990
Flaskehalseffekten

Flaskehalseffekten er en af delmekanismerne i evolutionen. Når en population udsættes for flaskehalseffekten, udsættes populationen for en drastisk mindskning i antal individer eksempelvis ved en naturkatastrofe. Efter populationen har været udsat for dette, har den sandsynligvis ikke de samme genfrekvenser som før begrænsningen, hvilket kan lede til, at mange vigtige egenskaber kan gå tabt.

Hærgende skovbrande, der resulterer i kun få overlevende individer indenfor en bestemt art, er eksempler på flaskehalseffekten.

Se også 
 Genetisk drift

Noter 

Evolution
Genetik
Terkel Andersen

Terkel Andersen (født den 30. marts 1957).  blev formand for Danmarks Bløderforening i 1985. Han bestred posten frem til 2017, hvor han blev efterfulgt af Jacob Bech Andersen. Terkel har været sekretariatschef og senere chefkonsulent i Frivilligrådets sekretariat og er i dag formand for den europæiske organisation for sjældne sygdomme EURORDIS - European Rare Diseases Organisation.

I 1995 blev Terkel formand foret udvalg under Socialministeriet, som arbejdede på en betænkning om frivilligt socialt arbejde i fremtidens velfærdssamfund, der lå færdig året efter.

Noter 

 Artikel på Altinget Civilsamfund

Foreningsformænd fra Danmark
George Stubbs

George Stubbs (født 25. august 1724 i Liverpool, død 10 juli 1806 i London) var en engelsk maler og raderer.

Stubbs lærte sig væsentlig selv at male efter kopier, udførte portrætter og lagde sig indgående, da han kom til York, efter anatomi, samtidig med at han uddannede sig som kobberstikker til illustrering af et anatomisk værk. Efter en rejse til Italien fra 1754 samlede han sig hjemme om et større værk, der dog først udkom 1766: Anatomy of the Horse, et illustrationsværk, der blev grundlæggende for studiet af hestens plastiske anatomi og også viste Stubbs' sikre kunstneriske stade som tegner og stikker. Ved siden heraf malede han udmærkede hesteportrætter, der efter sigende indbragte ham dobbelt så meget, som dameportrætter i samme størrelse indbragte Joshua Reynolds. 1780 blev Stubbs medlem ved Royal Academy of Arts.

Kilder 

  

Malere fra England
Raderere
Grafikere fra Storbritannien
Briter i 1700-tallet
Personer fra Liverpool
Landkreis Osterode am Harz

Osterode var  indtil 31. oktober 2016 en landkreis  i  den sydøstlige del af den tyske delstat Niedersachsen med administration i byen Osterode am Harz. 1. November 2016 fusionerede den med den daværende Landkreis Göttingen til en ny Landkreis Göttingen med byen Göttingen som administrationsby. Samtidig blev Samtgemeinde Walkenried sammenlagt til en kommune under navnet Walkenried.

Geografi 
Mere end totredjedele af området udgøres af den sydvestlige del af Mittelgebirgeområdet Harzen og den sydlige del af  Nationalpark Harzen.

Nabokreise 
Landkreis Osterode am Harz grænser til (med uret fra nord) landkreisene Goslar (i Niedersachsen), Nordhausen og Eichsfeld (begge i Thüringen) samt  Göttingen og Northeim (begge ligeledes i  Niedersachsen).

Bjerge 
De højeste bjerge i landkreisen er Auf dem Acker (865 m), Große Knollen (687 m) og  Stöberhai (720 m).

Floder 
De største floder Söse (med bifloden Markau), Oder (med bifloderne  Sieber og Lutter) samt  Steina, Wieda og Zorge.

Naturbeskyttelse 
Hele den del af  Harzen der ligger i Landkreis Osterode er en del af Natur- og Nationalpark Harzen. Derudover er der i landkreisen 17 naturreservater (naturschutzgebiete).

Byer og kommuner

Byer:
Bad Lauterberg
Bad Sachsa
Herzberg am Harz
Osterode am Harz

Kommuner:
 Bad Grund

Kommunefrit område
 Harz (Landkreis Osterode am Harz) (267.37 km², ubeboet)

Eksterne kilder/henvisninger 

 Officielt websted  

Landkreis i Niedersachsen